b'\n_START_ARTICLE_\nJanez Furlan\n_START_SECTION_\n\xc5\xbdivljenje in delo\n_START_PARAGRAPH_\nLeta 1953 je diplomiral na Fakulteti za agronomijo, gozdarstvo in veterinarstvo v Ljubljani in prav tam 1961 tudi doktoriral. Strokovno se je izpopolnjeval v Nem\xc4\x8diji in Zdru\xc5\xbeenih dr\xc5\xbeavah Amerike (uporaba jedrske energije v biologiji). Leta 1974 je bil izvoljen za rednega profesorja na Biotehni\xc5\xa1ki fakulteti v Ljubljani. V raziskovalnem delu se je posvetil fiziologiji prehrane in presnove rastlin, kemizma prsti ter z uvajanjem pridelovanja soje in boba. Objavil je ve\xc4\x8d znanstvenih in strokovnih \xc4\x8dlankov ter napisal ve\xc4\x8d knjig in u\xc4\x8dbenik Fiziologija prehrane in presnove rastlin.'